У 1930 г. Ганна Абуховіч паступае ў студыю Маскоўскага тэатра рабочай моладзі (ТРАМ), дзе працуе да 1933 года. Аднойчы яна пайшла паглядзець спектакль “Арыстакраты”, які ў той час грымеў на ўсю Маскву, пастаўлены ў Рэалістычным тэатры М.Ахлопкавым. Пастаноўка настолькі спадабалася Ганне (а асабліва — роля зладзейкі Сонькі), што яна пад час антракту, пайшла да дырэктара тэатра і сказала: хачу, маўляў, працаваць у трупе. На наступны ж дзень яе прынялі ў Рэалістычны тэатр.